প্রেস ব্রিফিং এ অতিরিক্ত পুলিশ সুপার মো : আসলাম উদ্দিন জানান, আসামী আবু মিয়া আদালতে স্বীকারোক্তিমূলক জবানবন্দিতে বলেছে প্রতিপক্ষকে গায়েল করার জন্যই তার মা (শিশু ইভার দাদী) বিরু বেগম তার ভাতিজি ঘুমন্ত শিশু ইভাকে উঠানে রেখে তার (আবুল) হাতে বটি দা দিয়ে কোপ দিতে বলে। তখন উঠানে তার ভাই নিজাম ও রাশেদ ছিল। সে (আবুল) শিশু ইভার গলায় কোপ দিলে শিশু ইভা ঘটনাস্থলেই মারা যায়। তার মা বিরু বেগম পানি ঢেলে ঘটনাস্থলের রক্ত পরিস্কার করেন। পিবিআই এর অতিরিক্ত পুলিশ সুপার আসলাম উদ্দিন সাংবাদিকদের প্রশ্নের জবাবে জানিয়েছেন ইতিমধ্যে মামলার একজন অন্যতম স্বাক্ষী আব্দুল আজিজ ও ইভার দাদী বিরু বেগম মৃত্যু বরণ করেছেন। ইভার মা ও পিতা পলাতক রয়েছেন, তাদের গ্রেফতারের চেষ্টা অব্যাহত আছে।